Last saved by: Višňovský Slavomír

OKRESNÁ PROKURATÚRA ŽIAR NAD HRONOM 
Nám. Matice slovenskej 6, 965 01 Žiar nad Hronom

Číslo: 1 Pv 568/14/6613-18	Žiar nad Hronom 04.10.2016 
EEČ: 2-52-77-2016
U Z N E S E N I E
Trestná vec:	obv. XXXXX
Trestný čin:	prečin: všeobecné ohrozenie podľa § 285 odsek 1, odsek 2 Trestného zákona
Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinená:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorá je trestne stíhaná pre trestný čin:
-	prečin: všeobecné ohrozenie podľa § 285 odsek 1, odsek 2 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 2.3.2015, spisová značka 1 Pv 568/14/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX bola stíhaná na tom skutkovom základe, že dňa 03.09.2014 v čase asi o 15.27 h viedla osobné motorové vozidlo zn. Kia Picanto, ev. č. LV 270 BY, po miestnej komunikácii od obce Kozárovce na štátnu cestu I/76 v obci Psiare tým spôsobom, že pri prejazde nechráneného železničného priecestia na úseku ŽST Kozárovce - ŽST Hronský Beňadik v železničnom kilometri 14,752 zastala pred priecestím, následne vošla do jazdnej dráhy osobného vlaku č. 5763, ktorého vodič predtým, ako sa priblížil k priecestiu opakovane použil výstražné znamenie - trúbenie, aj napriek intenzívnemu brzdeniu, vzhľadom na krátku vzdialenosť cca 30 m, nedokázal zabrániť vzájomnej zrážke s prednou časťou osobného motorového vozidla, pričom na osobnom vlaku vznikla Železničnej spoločnosti Slovensko, a. s., Rožňavská 1, Bratislava, poškodením rušňa škoda vo výške 2 224,25 € a meškaním štyroch vlakov škoda vo výške 452,55 €.
Uznesením prokurátora Okresnej prokuratúry Žiar nad Hronom zo dňa 2.3.2015, spisová značka 1 Pv 568/14/6613, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
18 mesiacov
Odôvodnenie:
Uznesením prokurátora Okresnej prokuratúry v Žiari nad Hronom pod sp. zn. 1Pv 568/14/6613-8  zo dňa 02.03.2015  bolo proti obv. XXXXX  trestné stíhanie za prečin všeobecného ohrozenia podľa § 285 ods. 1, ods. 2 Trestného zákona podmienečne zastavené podľa § 216 ods. 1 Trestného poriadku.  Zároveň jej bola určená skúšobná doba v trvaní  osemnásť  mesiacov. Uznesenie nadobudlo právoplatnosť dňa 13.03.2015.

Podľa § 217 ods. 1 Trestného poriadku  ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvinenú vyžiadané správy,  z registra trestov, Okresného úradu Levice, odboru všeobecnej vnútornej správy, Obecného úradu Kozárovce, Okresného riaditeľstva PZ Levice a zabezpečená evidenčná karta vodiča, z ktorých vyplýva, že počas skúšobnej doby viedla riadny život, nedopustila sa žiadneho protiprávneho konania, teda vyhovela uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Višňovský
prokurátor